alexandrainst/scandi-wiki huggingface dataset:
Ukrainofobi

Ukrainofobi er en negativ holdning eller frykt for ukrainere, ukrainsk kultur, eller Ukraina som nasjon. Disse holdningene har vært utbredt i Polen og i det tidligere Sovjetunionen, hovedsakelig Russland og i noen deler av det østlige Ukraina der en stor del av befolkningen er sammensatt av etniske russere. Ukrainofobi er det motsatte av ukrainofili.

Det eksisterer to forskjellige former for ukrainofobi. En er basert på diskriminering av ukrainere på grunn av deres etniske og kulturelle opphav, mens den andre er basert på avvisning av ukrainere, ukrainsk kultur og språk som kunstig og unaturlig. På slutten av 1900-tallet var det forfattere som støttet påstanden om at den ukrainske identiteten og språket hadde blitt kunstig skapt for å undergrave Russland. Dette argumentet har blitt brukt av flere konservative russiske forfattere.

Se også 
 Polonofobi
 Russofobi

Referanser

Eksterne lenker 
 
 
 Article that lists the communist regime crimes against Ukrainians 
 Що таке українофобія і як її розпізнати

Ukraina
Hat
Sosialfilosofi
Forskjellsbehandling
Ikke-medisinske fobier
Moland prestegård (Fyresdal)

Moland prestegård eller Fyresdal prestegård (gnr. 36) ligger like nordøst for Moland kirke i Fyresdal. Navnet Moland ble tidligere brukt også om kommunen.

Prestegården har en lang historie, og det antas at kirkestedet ble flyttet til prestegården på 1300-tallet. På 1700-tallet var de gamle prestegårdsbygningene svært medtatt, og nye bygninger ble oppført mot slutten av århundret etter mønster av Kviteseid, der den gamle prestegården hadde brent på 1700-tallet. Også på 1800-tallet og senere har det vært betydelige utskiftninger i bygningsmassen, inkludert hovedbygningen.

Jorden er etterhvert fradelt og lagt under nabogårdene, og prestegårdsanlegget består av hovedbygning med garasje, hage og stabbur, mens driftsbygningen er solgt sammen med jorden. Som ved en rekke andre prestegårder har stabburet vært brukt som kornkammer for lokalsamfunnet. I de senere år har Opplysningsvesenets fond leid ut prestegården til Fyresdal gjestegard.

Jon Lauritz Qvisling var prest i Fyresdal i 1879–1893, og sønnen Vidkun Quisling tilbragte tidlige barneår på prestegården.

Referanser

Eksterne lenker 
 
 Lokalhistoriewiki om prestegården
 Opplysningsvesenets fond  om prestegården

Prestegårder i Norge
Byggverk i Fyresdal
Gårder i Vestfold og Telemark
Infamous 2

Infamous 2 er et 2011 action-eventyrspill for PlayStation 3 utviklet av Sucker Punch Productions og utgitt av Sony Computer Entertainment. Annonsert den 4. juni 2010. Dette spillet er oppfølgeren til 2009 videospillet Infamous.

Infamous 2 foregår i 2009, hvor folk med super menneskelige evner, kalt Conduits eksisterer. Skapt av en enhet kalt Ray Sphere. Ray Sphere låser opp disse evnene i sjeldne mennesker som besitter Conduit genet ved å suge bort energien til vanlige mennesker, drepe dem. Den første som opplever et slikt tilfelle gis elektriske baserte evner og er spillets hovedperson Cole MacGrath, men han ødela sitt hjem Empire City.

Eksterne lenker 
 

PlayStation 3-spill
Videospill utviklet i USA
Clint Mansell

Clinton Darryl «Clint» Mansell (født 7. januar 1963) er en engelsk musiker, komponist og tidligere vokalist i bandet Pop Will Eat Itself. I senere tider har han blitt godt kjent for sitt arbeid med filmmusikk, og har et godt samarbeid med filmregissør Darren Aronofsky.

Filmmusikk 

 Pi, 1998
 Requiem for a Dream, 2000
 World Traveler, 2001 
 The Hole, 2001
 Knockaround Guys, 2001
 Abandon, 2002
 Murder by Numbers, 2002
 Sonny, 2002
 The Hire: Ticker, 2002
 11:14, 2003 
 Suspect Zero, 2004 
 Sahara, 2005 
 Doom, 2005
 The Fountain, 2006
 Trust the Man, 2006
 Smokin' Aces, 2007
 Wind Chill, 2007
 In The Wall, 2007
 Definitely, Maybe, 2008
 The Wrestler, 2008
 Moon, 2009
 Black Swan, 2010
 Noah, 2014

Referanser

Eksterne lenker 
 
 

Britiske komponister
Britiske musikere
Personer fra Coventry
Fødsler i 1963
Vasilij Safonov

Vasilij Iljitsj Safonov (russisk: Василий Ильич Сафонов; født 1852 i Izjursk i Kaukasus, død 1918) var en russisk dirigent og pianist.

Safonov var sønn av en kosakkgeneral og ble utdannet til pianist av Theodor Leschetitzky og Louis Brassin ved St. Petersburgs konservatorium.

Han var lærer ved samme konservatorium 1880-1885 og deretter professor ved konservatoriet i Moskva og fra 1889 dets rektor. Han overtok i 1890 som dirigent for Det keiserlige russiske musikkselskap i Moskvas symfonikonserter og høstet som dirigent store triumfer i Europas største musikkbyer og i New York. 

Et særmerke ved Safonov var at han, ulikt andre dirigenter på denne tid, dirigerte uten taktstokk. Fra 1906 til 1909 var han musikkdirektør ved New York Philharmonic Orchestra og leder av National Conservatory of Music New York. Fram til han døde var han gjestedirigent ved de fleste store europeiske orkestre, slik som Berliner Philharmoniker og Wiener Philharmoniker, Orchestre Lamoureux og London Symphony Orchestra.

Safonov utmerket seg ikke minst i fremmet av rytmisk presisjon og livfullhet.

Blant hans elever kan nevnes Aleksandr Skrjabin, Josef Lhévinne og Nikolaj Medtner.

Referanser 

Personer fra Nord-Ossetia
Russiske pianister
Russiske dirigenter
Grigorij Petrov

Grigorij Spiridinovitsj Petrov (russisk: Григорий Спиридонович Петров, født 7. februar (g.s.: 26. januar) 1866 i Jamburg, død 18. juni 1925 i Paris) var en russisk ortodoks prest og forfatter. Han skrev bøker, brosjyrer og artikler som gikk inn for kristen sosialisme. 

I 1907 ble han innvalgt i Statsdumaen for Kadettpartiet. 

Petrov hilste februarrevolusjonen i 1917 velkommen, men var negativ til bolsjevikenes maktovertakelse ved oktoberrevolusjonen.

I 1920 utvandret han og bodde i Bulgaria og Serbia. Han døde i Paris og ble begravd i München.

Litteratur 
 

Russiske politikere
Ortodokse prester
Russiske prester
Russiske forfattere
Personer fra Kingisepp rajon
Donovan Ricketts

Donovan Ricketts (født 7. juni 1977 i Montego Bay) er en jamaicansk tidligere fotballspiller. Han fikk 100 landskaper for  før han ga seg på landslaget i 2013.

Referanser

Eksterne lenker 
 

Jamaicanske fotballspillere
Spillere i Fotball-VM 1998
Fotballspillere for Village United FC
Fotballspillere for Bolton Wanderers FC
Fotballspillere for Bradford City AFC
Fotballspillere for Los Angeles Galaxy
Fotballspillere for Montreal Impact
Fotballspillere for Portland Timbers
Fødsler i 1977
Den afghanske borgerkrigen

Den afghanske borgerkrigen er en konflikt som har pågått i Afghanistan siden 1978 frem til våre dager, med visse avbrekk. Konflikten har vært en borgerkrig mellom ulike grupper i landet, men har også hatt aktører fra flere andre land. 

Borgerkrigen oppstod etter Saur-revolusjonen den 27. april 1978, da Afghanistans folkedemokratiske parti tok makten gjennom et militærkupp og opprettet et marxist-leninistisk styre. De gjennomførte jordreformer, innførte forbud mot tvangsekteskap og forsøkte å få flere – spesielt kvinner – til å utdanne seg. Kvinner ble også oppfordret til å ikke bære slør. Religiøse lover ble byttet ut med sekulære og marxistiske. Disse reformene førte til stor motstand blant jordeiere og islamske ledere, og førte raskt til opprør flere steder i landet. USA støttet opprørerne aktivt fra juni 1979 for å fremprovosere en sovjetisk intervensjon, og islamistene fikk også støtte fra Pakistan og Saudi-Arabia.
 
Den 27. desember 1979 invaderte Sovjetunionen landet for å fjerne presidenten Hafizullah Amin slå ned det islamistiske opprøret mot det marxistiske regimet, og dette innledet den afghansk-sovjetiske krig. Sovjetunionen trakk seg ut fra landet i 1988–1989. Den sovjetstøttede regjeringen ble deretter overlatt til seg selv, og ble sittende frem til 1992, da den ble styrtet.

Den 28. april 1992 inntok opprørerne Kabul og etablerte Den islamske staten Afghanistan. De forskjellige mujahedin-gruppene begynte raskt å kjempe mot hverandre, noe som utløste en ny blodig borgerkrig. I september 1996 styrtet den sunniislamistiske, pashtunske bevegelsen Taliban det sittende regimet og opprettet Det islamske emiratet Afghanistan. Dette nye regimet ble sittende helt frem til USAs invasjon av Afghanistan som en NATO-aksjon den 7. oktober 2001, til tross for at forskjellige grupper som motsatte seg Taliban samlet seg i «Nordalliansen», som kjempet mot Talibanregimet.

Som følge av terrorangrepet 11. september, invaderte USA Afghanistan i 2001 fordi de anklaget Taliban for å støtte al-Qaida, og innsatte et nytt regime ledet av Hamid Karzai og tidligere medlemmer av Nordalliansen. Taliban og andre grupperinger har siden ført geriljakrig mot de amerikanske styrkene og det nye regimet.

 

Afghanistans historie
Borgerkriger
Ekspertkommentator

En ekspertkommentator eller sportskommentator er en person som gir løpende kommentarer om det som skjer i løpet av ett idrettsarrangement, og som analyserer det som skjer underveis i spillet. I tillegg kan de fylle inn med bakgrunnsinformasjon, som for eksempel statistikk, strategier og skademeldinger til de forskjellige lagene og idrettsutøverne. 

Kommentarene går vanligvis som voiceover, med lyden av spillet og tilskuerne i bakgrunnen. Når det gjelder fjernsynskommentarer er kommentatoren sjelden å se på TV-skjermen under selve kampen, men de dukker som regel opp rett før og rett etter kampen, i tillegg til analyser og oppsummering underveis og når det er pause.

Eksterne lenker 
 Hva gjør en ekspertkomentator?
 Kort historie og jobb-sammendrag.

Sportsterminologi
HŠK Zrinjski Mostar

Hrvatski Športski Klub Zrinjski Mostar (norsk: Den kroatiske sportsklubben Zrinjski Mostar) er en bosnisk fotballklubb fra byen Mostar. Lagets draktfarger er rød med hvit stripe fra skulder til midje, mens bortedraktene er tilsvarende hvote med rød stripe. HŠK Zrinjski Mostar spiller i den øverste divisjonen Premijer liga og har vært en toppklubb i landet i de seneste årene. Klubben spiller sine hjemmekamper på Bijeli-Brijeg-Stadion, som ligger vest i Mostar. Nåværende trener er Branko Karačić.

Klubben ble grunnlagt i 1905 og er den eldste fotballklubben i Bosnia-Hercegovina. Etter andre verdenskrig ble alle klubber som hadde deltatt i krigstidens kroatiske serie Prva HNL forbudt i Den sosialistiske føderale republikken Jugoslavia, blant dem Zrinjski. Forbudet mot klubben varte i årene fra 1945 til 1992. Etter at Bosnia-Hercegovina ble en selvstendig stat ble klubben gjenopprettet og spilte i den bosniske første divisjon fram til 2000 da den rykket opp i den øverste divisjonen.

I 2005 ble Zrinjski seriemester i Bosnia-Hercegovina for første gang.

Meritter 
 Premijer Liga (7): : 2004/05, 2008/09, 2013/14, 2015/16, 2016/17, 2017/18, 2021/22
 Kup Bosne i Hercegovine (1): 2007/2008

Europadeltakelse

Referanser

Eksterne lenker 
 

Fotballag i Bosnia-Hercegovina
Fotballag etablert i 1905
Caleb Porter

Caleb Porter(født 18. februar 1975 i Tacoma) er en amerikansk fotballtrener, som er manager for den amerikanske klubben Columbus Crew.
Han var tidligere midtbane for klubber som San Jose Clash og Tampa Bay Mutiny, men han måtte legge opp i ung alder på grunn av kneskader.

Referanser

Eksterne lenker 
 

Fotballspillere fra USA
Fotballtrenere fra USA
Personer fra USA
Fødsler i 1975
Vitenskapsåret 1713

Vitenskapsåret 1713 er en oversikt over hendelser, prisvinnere, fødte og avdøde personer med tilknytning til vitenskap i 1713.

Hendelser
9. september - Nicolas Bernoulli beskriver St. Petersburg-paradokset i et brev til Pierre Raymond de Montmort.
Jakob Bernoullis mest kjente verk, Ars Conjectandi, publiseres posthumt. Boken inneholder viktig forskning innen sannsynlighetsteori, deriblant et bevis for store talls lov.
William Cheselden utgir Anatomy of the Human Body, som blir et populært verk om anatomi, delvis på grunn av at det er skrevet på engelsk i stedet for latin.
Andre utgaven av Isaac Newtons Philosophiæ Naturalis Principia Mathematica publiseres med en innledning av Roger Cotes og et essay av Newton kalt General Scholium, der den kjente frasen "Hypoteses non fingo" finnes.
Daniel Gabriel Fahrenheit begynner å benytte kvikksølv i stedet for alkohol i sine termometer.
Andrew Robins bygger den første skonnerten i Glouchester, Massachusetts.

Fødsler
15. mars - Nicolas Louis de Lacaille, fransk astronom (død 1762)
3. mai - Alexis Claude Clairault, fransk matematiker (død 1765)
10. september - John Needham, engelsk biolog (død 1781)

Dødsfall
20. oktober - Archibald Pitcairne, skotsk lege (født 1652)
Francis Hauksbee, britisk vitenskapsmann (født 1666)
Idrettens hus (Narvik)

Idrettens hus er en offentlig idretts- og svømmehall i Brugata 8 i bydelen Frydenlund i Narvik i Nordland. Bygget huser en sportshall med tribunekapasitet for fem hundre tilskuere, et 25 meter langt hovedbasseng med stupetårn, et 12,5 meter langt barne- og opplæringsbasseng, atletikksal, treningssal for karate, en 25 meter lang skytebane, ungdomsklubb og kafeteria.

På tomten hvor bygningen ble oppført sto en interimskirke som ble revet. Idrettens hus ble innviet den 11. desember 1965, og ble da regnet som en av landets fineste og dyreste idrettshaller, med en sluttpris på nær 14 millioner kroner. I februar 2010 ble bygningen fylt med vann etter at et sprinkleranlegg røk. Vannskadene ble regnet som blant de fem mest alvorlige i Norge, og førte til at bygningen ble stengt i litt over ett år mens renoveringen ble utført.

Referanser

Eksterne lenker
 Narvik kommune, Idrettens hus

Idrettsanlegg i Nordland
Svømmehaller i Norge
Skytebaner i Nordland
Sport i Narvik
Byggverk i Narvik
Funksjonalisme (arkitektur)
Nikolaj Sukhozanet

Nikolaj Onufrijevitsj Sukhozanet (russisk: Никола́й Ону́фриевич Сухозане́т, født 1794, død 22. juli 1871 i Kaluga) var en russisk general og statsmann.

Nikolaj Sukhozanet stammet fra en adelsfamilie i guvernementet Vitebsk. Under Napoleons invasjon av Russland kjempet han tappert i flere slag, og ble med i motangrepet helt vest til Paris, som løytnant i artilleriet.

Etter krigen innehadde han en rekke verv i den første armé og i 1834 ble han generalmajor. Under novemberoppstanden var han leder for artilleristaben i den stående hær. Han utmerket seg i slaget ved Ostrołęka (1831). Fra 1836 til 1849 kommanderte han 4. artilleridivisjon. Fra 1849 til slaget ved elven Tsjernaja under Krimkrigen kommanderte han hærens artilleri, og etterpå bler han leder for 3. korps og året etter sørarméen.

Den 17. april 1856 ble han minister for Russlands landstyrker. Keiser Aleksander II gav ham to hovedoppgaver: reduksjonen av hærens kostnader, og en grundig hærreform. Første oppgave ble løst, men den andre ble helt oppgitt av Sukhozanet.

I tiden som minister var han to ganger fungerende namestnik for kongedømmet Polen – første gang under fyrst Mikhail Gortsjakovs sykdom, og annen gang etter at Karl Lambert var gått av.

Svekket helse førte til hans egen avgang fra hæren 6. oktober 1861 og fra ministerposten den 9. november.

Personer fra Vitsebsk oblast
Russiske offiserer
Russiske politikere
Ett minutts stillhet (Siegfried Lenz)

Ett minutts stillhet (originaltittel Schweigeminute) er en kortroman av den tyske forfatteren Siegfried Lenz fra året 2008.

Romanens to hovedpersoner er Christian, en 18-år gammel elev ved Lessing-Gymnasium på den tyske østersjøkysten, og Stella Petersen, hans engelsklærer. De to har hatt en affære i sommerferien, og historien fortelles i ettertid av jeg-personen Christian. Boka starter med en minnestund for Stella som har omkommet som følge av en båtulykke. Mens skolen har ett minutts stillhet lar Christian opplevelsene med henne passere revy. 

Ulykken setter en brå stopper for den forsiktige romansen før det riktig har begynt, og leseren må selv gjøre seg opp en mening om det har noen framtid eller om omgivelsene, eksempelvis skolens rektor, ville ha lyktes i å sette en stopper for dem. 

I Tyskland ble boka en bestselger. Den norske oversettelsen, Ett minutts stillhet, er av Kari og Kjell Risvik.

Litteratur 
 Siegfried Lenz: Ett minutts stillhet, Aschehoug 2009, 110 sider.  ISBN 978-82-03-21193-5
 Siegfried Lenz: Schweigeminute. dtv, München 2009, ISBN 978-3-423-13823-9.

Eksterne lenker 
 Anmeldelse av Thomas Marco Blatt: Et språk å hvile i, dagbladet.no 6. april 2009
 Anmeldelse av Vigdis Moe Skarstein: Fortelling om kjærlighet, Adresseavisen 20. april 2009
 Schweigeminute" - das neue Buch von Siegfried Lenz, dw.de 21. juni 2008
 
 Anmeldelse av Marcel Reich-Ranicki, FAZ.net

Tyske romaner
Verk av Siegfried Lenz
Bøker fra 2008
Ivan Paskevitsj

Ivan Fjodorovitsj Paskevitsj (russisk: Ива́н Фёдорович Паске́вич; født 19. mai 1782 i Poltava, død 1. februar 1856) var en russisk feltmarskalk,  greve av Jerevan (P. Jerevanskij), fyrste av Warszawa. 

Paskevitsj ble i 1800 offiser ved l. russiske fotgarderegiment, og ble forfremmet til generalmajor under krigen mot tyrkerne i 1811. Han utmerket seg mot Napoleon I 1812-14 og ble utnevnt til generalløytnant (1813). Men det var egentlig etterpå at han skapte seg et navn, under krigene mot Persia og Tyrkia. I 1826 slo han under Jermolovs overkommando perserne ved Jelizavetpol og vant i 1827 som øverkommanderende store seire i Kaukasus, hvorpå han erobret Jerevan og rykket frem til Tauris. Ved okkupasjonen av Ardab tvange han Persia til den for Russland gunstige freden i Turkmantjaj (februar 1828). Han ble belønnet med tittelen greve og én million rubler. 

Da ny krig med Tyrkia utbrøt i 1828, fikk Paskevitj kommando for Lilleasia og vant der store seire til tross for at han til å begynne med kun kommanderte mindre styrker. Ved stormingen av Kars (5, juli), seieren over Kiossa Muhammed (9. august) og erobringen av festningen Achalzik (16. august) avgjorde han felttogets utfall på denne krigsskueplas, og han befestet sin stilling året derpå ved en stor seier og erobringen av festningen Erzerum (juli 1829). 

Hans fremganger innbragte ham feltmarskalksstaven. I 1830 kjempet Paskevitsj atter i Kaukasus og la Dagestan under Russlands velde. I juni 1831 overtok han etter Diebitschs' død høyeste befal i Polen, gjennomførte overgangen over Wisła og avgjorde krigen ved stormingen av Warszawa den 6. september og byens kapitulasjon 8. september samme år. Han ble utnevnt til fyrste og stattholder i Polen, der han ved sin årvåkenhet slo ned flere opprørsførsøk. 

I 1849 førte Paskevitsj den russiske armé som rykket inn i Ungarn for å kue opprøret der, og avgjorde også der i og med at han tvang den ungarske hæren til kapitulasjonen ved Világos (august 1849). Hans fremganger må til stor del tilskreves den dyktignet med hvilken han anvendte diplomatiske midler, den omsorg med hvilken han planla og forberedte sine forflytninger, og den kraft han viste ved deres utførelse. 

Ved Krimkrigens utbrudd ble Paskevitsj i april 1854 atter kalt til øverste kommando, denne gang på krigsskueplassen i Europa. Han iverksatte Donauovergangen og beleiret Silistra, men viste ikke den besluttsomhet menn ventet. Derfor ble han i juni samme år kalt hjem, og han gikk tilbake til sin oppgave som visekonge i Polen. 

En statue av ham ble oppstilt i Warszawa i 1869.

Referanser

Litteratur 
 Stjerbatov: Le feldmaréchal prince Paskevitj (6 bd, 1888-99).

Russiske offiserer
Personer fra Poltava
Deutscher Soldatenfriedhof Menen

Deutscher Soldatenfriedhof Menen (Menen tyske soldatgravlund) er en krigskirkegård ved den belgiske by Menen og delvis inn i Wevelgem. Her er  tyske soldater fra første verdenskrig gravlagt. Dermed er den Flanderns største krigskirkegård. De fleste var falne fra de fire store slag i nætheten av byen Ieper.

Gravfeltet går tilbake til 1917. Mellom 1956 og 1958 ble 128 små tyske krigskirkegårder spredt rundt i Flandern konsolidert til fire. Levningene fra dem ble ekshumert og overført til gravlundene Langemark, Vladslo, Hooglede og Menen. Menens døde kom fra 53 små gravfelt.

Den tyske arkitekt R. Tischler tegnet det oktagonale mausoleet her, og mottakelsebygningen. Rundt kapellet er åtte steinplater som oppgir navn og beliggenhet til de aller fleste av de 53 opprinnelige gravundene.

Gravlunden administreres av Volksbund Deutsche Kriegsgräberfürsorge.

De opprinnelige gravlundene nevnt på steintavlene 
Steintavlene ved mausoleet nevner de følgende opprinnelige gravlunder:

Bilder

Eksterne lenker 
 
 Menen at Find A Grave

Gravlunder i Belgia
Minnesmerker for første verdenskrig
Belgias historie
Skistua skole

Skistua skole er en offentlig barneskole i bydelen Skistua i Narvik i Nordland. Skolen har ca 250 elever (2013-14), en skolefritidsordning med plass til om lag 90 elever og en avdeling for funksjonshemmede barn. Rektor er Torunn Hov (per august 2019).

Skolebygningen ble tegnet av arkitektfirmaet Snøhetta. I 2018 ble skolen oppusset med blant annet nye vegger og tak, samt tak over inngangspartiene. Skolen rommer ikke bare elever, deriblant kan du finne både sølvkre og skjeggkre, som for alvor ble et problem i begynnelsen av 2018. Det ble senere dette året satt inn store tiltak for å prøve å utrydde disse skapningene, som per april 2019 har blitt drastisk reduserte i antall.

Referanser

Eksterne lenker
 Skistua skole 
 Narvik kommune, skolene

Barneskoler i Narvik
Utdanningsinstitusjoner etablert i 1998
Deutscher Soldatenfriedhof Langemark

Deutscher Soldatenfriedhof Langemark (tidligere stavet Langemarck), eller den tyske soldatgravlund Langemark, ligger nær landsbyen Langemark i den belgiske provins Vest-Flandern. Mer enn  soldater er gravlagt her. Landsbyen var åsted for de første tyske angrep med stridsgass under første verdenskrig, ved innledningen av det andre slaget ved Ypres i april 1915.

Gravlunden har sin opprinnelse i 1915, og ble mange ganger endret og utvidet. Den ble formelt innviet i 1932. Her ligger falne fra perioden 1915–1918. En del av dem flyttet hit på 1950-tallet, da et stort antall mindre tyske krigsgravlunder i området ble konsolidert i fire større gravfelt; Vladslo, Hooglede, Menen og Langemark.

Ved inngangen ligger en massegrav, kameratgraven med  døde, blant dem flyveresset Werner Voss. Det betyr at godt under halvparten av de døde har egne gravsteiner, – og av dem er det mange tusen uten navn.

De  skoleelevene som falt under det første slaget ved Ypres er begravet på Langemark.

Gravlunden administreres av Volksbund Deutsche Kriegsgräberfürsorge.

Referanser

Eksterne lenker 
 
 YouTube video made at Langemark
 Langemark at Find A Grave
 Langemark cemetery at Volksbund Deutsche Kriegsgraeberfuersorge > Weiterlesen
 Langemark at wo1.be

Minnesmerker for første verdenskrig
Gravlunder i Belgia
Belgias historie
Arbeidsgrupper for Homofil Frigjøring

Arbeidsgrupper for homofil frigjøring, AHF, var en norsk organisasjon som besto 1976-1992. Fra 1979 var AHF medlem av FHO - Fellesrådet for homofile og lesbiske organisasjoner i Norge. Organisasjonen ble nedlagt i 1992, som ledd i at de norske homoorganisasjonene gikk sammen i en felles organisasjon, LLH.

Tidsskriftet Løvetann ble startet som AHFs utadrettede organ, men ble senere løst fra organisasjonstilknytningen, og fortsatte etter at AHF var oppløst, frem til nedleggelsen i 2003.

Norske interesseorganisasjoner
LHBT i Norge
Homofil Bevegelse i Bergen

Homofil Bevegelse i Bergen (HBB) var en norsk organisasjon som ble opprettet i 1979 og besto frem til opprettelsen av LLH i 1992.

Bakgrunnen for opprettelsen av HBB ligger i den såkalte eksklusjonsstriden, som fra 1978 splittet den norske homobevegelsen i to leire. I november 1978 vedtok landsstyret i Det Norske Forbundet av 1948 (DNF-48) å ekskludere en rekke medlemmer, under påskudd av at de var medlemmer eller tilhengere av Arbeidernes Kommunistparti og derfor sto for en anti-homofil holdning, slik det var kommet til uttrykk i et arbeidsdokument fra ledelsen i dette partiet (Utkast til fråsegn om homofili, 1975). Da eksklusjonene ble stadfestet på generalforsamlingen i DNF-48 i april 1979, stiftet de opposisjonelle i Bergen den 24. mai 1979 Homofil Bevegelse i Bergen (HBB).

Kort etter stiftelsen inviterte HBB en rekke andre, lokale organisasjoner rundt om i landet til et seminar i Bergen i pinsen 1979 som resulterte i opprettelsen høsten samme år av FHO - Fellesrådet for homofile og lesbiske organisasjoner i Norge.
 
HBB såvel som Fellesrådet og DNF-48 ble alle nedlagt som ledd i samlingen i en ny, landsdekkende organisasjon, LLH, som ble stiftet på et møte i Oslo 29. november 1992.

Norske interesseorganisasjoner